b'\n_START_ARTICLE_\nMarsanes\n_START_PARAGRAPH_\nMarsanes on setil\xc3\xa4inen gnostilainen kirjoitus, joka tunnetaan ennen kaikkea Nag Hammadin kirjastosta. Siit\xc3\xa4 puuttuu nelj\xc3\xa4 sivua, ja useita rivej\xc3\xa4 ja sanoja on tuhoutunut tunnistamattomiksi._NEWLINE_Kuten Zostrianos ja Allogenes, kirjoitus kuvaa Marsaneen paljastamana niit\xc3\xa4 emanaatioita, joita korkein jumala synnytti itsest\xc3\xa4\xc3\xa4n gnostilaisessa esoteerisess\xc3\xa4 kosmogoniassa. Tekstiss\xc3\xa4 on viitteit\xc3\xa4 siihen, ett\xc3\xa4 setil\xc3\xa4iset kehittiv\xc3\xa4t monismin ajatusta, joka vertautui Herakleonin ajatukseen universaalista t\xc3\xa4ydellisyydest\xc3\xa4 ja vakinaisuudesta, joka ilmeni ennen kaikkea siin\xc3\xa4 olevien asioiden yhteismassan pysymisess\xc3\xa4 vakiona \xe2\x80\x94 eli kaikki materia saattoi vain muuttaa muotoa, mutta ei synty\xc3\xa4 tai tuhoutua; sek\xc3\xa4 stoalaiseen ajatukseen, jonka mukaan mit\xc3\xa4\xc3\xa4n muuta ei ole olemassa kuin materia.'